Italia
Italia! impi, joka taivahalta
 sait turman-kauneutes ja viehäkkeitä,
 mist’ yhä koitui sulle kyyneleitä
 ikituskain, jotka näkyy kulmais alta:

 Jos et ois kaunis maa, vaan luja valta!
 Jos et sais lempehen, vaan pelkoon heitä,
 jotk’ ihaillen sua himojaan ei peitä
 ja kuolontuskiis ei sua jättää malta!

 Ei tulis Alpeilt’ tulva ainainen
 aseisten joukkoin, ei Poon rantamalla
 sen verivettä ahmis Gallilainen;

 sua miekalla en näkis vierahalla
 käymässä sotaa vierain voimin vainen
 ja voittain, – voitettuna, ikeen alla!

Lähde: Juva, Valter 1926 [1916]: Sata runoa: valikoituja maailmankirjallisuudesta. Werner Söderström Osakeyhtiö, Porvoo.

Runot
Valter Juva
Vincenzo da Filicaja
Sata runoa: valikoituja maailmankirjallisuudesta
1926

es:A Italia (Filicaja)
it:Italia, Italia, o tu cui feo la sorte
pl:Italja (Filicaja)
ru:Сонет (Филикайя/Катенин)